CELEX: 32012R1179
Language: lt
Date: 2012-12-10 00:00:00
Title: 2012 m. gruodžio 10 d. Komisijos reglamentas (ES) Nr. 1179/2012, kuriuo nustatomi kriterijai, kuriais remiantis sprendžiama, kada stiklo duženos nebelaikomos atliekomis pagal Europos Parlamento ir Tarybos direktyvą 2008/98/EB

11.12.2012   
            
            
               LT
            
            
               Europos Sąjungos oficialusis leidinys
            
            
               L 337/31
            
         KOMISIJOS REGLAMENTAS (ES) Nr. 1179/2012
   2012 m. gruodžio 10 d.
   kuriuo nustatomi kriterijai, kuriais remiantis sprendžiama, kada stiklo duženos nebelaikomos atliekomis pagal Europos Parlamento ir Tarybos direktyvą 2008/98/EB
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. lapkričio 19 d. Europos Parlamento ir Tarybos direktyvą 2008/98/EB dėl atliekų ir panaikinančią kai kurias direktyvas (1), ypač į jos 6 straipsnio 2 dalį,
   kadangi:
   
               (1)
            
            
               įvertinus keletą atliekų srautų paaiškėjo, kad stiklo duženų perdirbimo rinkoms būtų naudinga, jei būtų sukurti konkretūs kriterijai, pagal kuriuos būtų nustatoma, kada iš atliekų gautas stiklo duženų laužas nebelaikomas atliekomis. Šiais kriterijais turėtų būti užtikrinama aukšto lygio aplinkos apsauga. Jie neturėtų daryti poveikio trečiųjų valstybių taikomai stiklo duženų klasifikacijai;
            
         
               (2)
            
            
               iš Europos Komisijos Jungtinio tyrimų centro ataskaitų matyti, kad yra stiklo duženų rinka ir poreikis jas naudoti kaip pramonės žaliavas gaminant stiklą. Todėl stiklo duženos turėtų būti pakankamai grynos ir atitikti atitinkamus stiklo gamybos pramonės nustatytus standartus ir specifikacijas;
            
         
               (3)
            
            
               kriterijais, pagal kuriuos nustatoma, kada stiklo duženos nebelaikomos atliekomis, turėtų būti užtikrinama, kad vykdant naudojimo operacijas gautos duženos atitiktų stiklo gamybos pramonės techninius reikalavimus, galiojančius teisės aktus ir produktams taikomus standartus, taip pat užtikrinama, kad jos nekeltų bendro neigiamo poveikio aplinkai arba žmonių sveikatai. Iš Europos Komisijos Jungtinio tyrimų centro ataskaitų matyti, kad siūlomais kriterijais dėl atliekų, naudojimo operacijose naudotų kaip žaliavos, dėl apdorojimo procesų ir metodų, taip pat dėl stiklo duženų, gautų vykdant naudojimo operacijas, siekiama šių tikslų, nes juos taikant gaunamos duženos neturėtų turėti pavojingų savybių ir ne stiklo junginių;
            
         
               (4)
            
            
               siekiant užtikrinti, kad būtų laikomasi kriterijų, tikslinga numatyti, kad būtų skelbiama informacija apie stiklo duženas, kurios nebelaikomos atliekomis, ir kad būtų įgyvendinta valdymo sistema;
            
         
               (5)
            
            
               kad veiklos vykdytojai galėtų prisitaikyti prie kriterijų, kuriais nustatoma, kada stiklo duženos nebelaikomos atliekomis, tikslinga numatyti, kad turi praeiti priimtinas laikotarpis, kol šis reglamentas bus pradėtas taikyti;
            
         
               (6)
            
            
               šiame reglamente numatytos priemonės atitinka Direktyvos 2008/98/EB 39 straipsniu įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomi kriterijai, pagal kuriuos nustatoma, kada stiklo duženos, skirtos stiklo medžiagoms arba objektams gaminti jas perlydant, nebelaikomos atliekomis.
   2 straipsnis
   Sąvokų apibrėžtys
   Šiame reglamente vartojamų terminų apibrėžtys nustatytos Direktyvoje 2008/98/EB.
   Be to, pateikiamos šių terminų apibrėžtys:
   1.   stiklo duženos– duženos, susidarančios naudojant stiklo atliekas;
   2.   turėtojas– fizinis arba juridinis asmuo, kuris turi stiklo duženų;
   3.   gamintojas– turėtojas, kuris kitam turėtojui pirmą kartą perduoda atliekomis nebelaikomas stiklo duženas;
   4.   importuotojas– Sąjungoje įsisteigęs fizinis arba juridinis asmuo, kuris atliekomis nebelaikomas stiklo duženas įveža į Sąjungos muitų teritoriją;
   5.   kvalifikuoti darbuotojai– darbuotojai, kurie yra kompetentingi stebėti ir vertinti stiklo duženų savybes, nes turi patirties arba yra išėję mokymus;
   6.   apžiūra– visų stiklo duženų siuntos dalių tikrinimas remiantis pojūčiais arba naudojant nespecializuotą įrangą
   7.   siunta– stiklo duženų partija, pristatoma iš gamintojo kitam turėtojui vienu ar keliais transporto vienetais, pavyzdžiui, konteineriais.
   3 straipsnis
   Stiklo duženoms taikomi kriterijai
   Stiklo duženos nebelaikomos atliekomis, jei perduodant iš gamintojo kitam turėtojui įvykdomos visos šios sąlygos:
   
               1.
            
            
               duženos, gautos po naudojimo operacijų, atitinka I priedo 1 skirsnyje nustatytus kriterijus;
            
         
               2.
            
            
               atliekos, naudojimo operacijose naudotos kaip žaliavos, atitinka I priedo 2 skirsnyje nustatytus kriterijus;
            
         
               3.
            
            
               atliekos, naudojimo operacijose naudotos kaip žaliavos, apdorotos pagal I priedo 3 skirsnyje nustatytus kriterijus;
            
         
               4.
            
            
               gamintojas atitinka 4 ir 5 straipsniuose nustatytus reikalavimus;
            
         
               5.
            
            
               stiklo duženos skirtos stiklo medžiagoms arba objektams gaminti jas perlydant.
            
         4 straipsnis
   Atitikties pareiškimas
   1.   Gamintojas arba importuotojas išduoda kiekvienos stiklo duženų siuntos atitikties pareiškimą pagal II priede nustatytą modelį.
   2.   Gamintojas arba importuotojas perduoda atitikties pareiškimą būsimam stiklo duženų siuntos turėtojui. Gamintojas arba importuotojas saugo atitikties pareiškimo kopiją ne trumpiau kaip vienus metus po jos išdavimo dienos ir pateikia ją kompetentingoms institucijoms, joms to paprašius.
   3.   Atitikties pareiškimas gali būti pateikiamas elektronine forma.
   5 straipsnis
   Valdymo sistema
   1.   Gamintojas įgyvendina valdymo sistemą, tinkamą įrodyti atitiktį 3 straipsnyje nurodytiems kriterijams.
   2.   Valdymo sistemą sudaro dokumentais pagrįstų procedūrų, susijusių su kiekvienu iš šių aspektų, rinkinys:
   
               a)
            
            
               stiklo duženų, gautų po naudojimo operacijų, kokybės stebėsena (įskaitant ėminių ėmimą ir analizę), kaip nustatyta I priedo 1 skirsnyje;
            
         
               b)
            
            
               atliekų, naudojimo operacijose naudotų kaip žaliavos, priėmimo kontrolė, kaip nustatyta I priedo 2 skirsnyje;
            
         
               c)
            
            
               I priedo 3 skirsnyje apibūdintų apdorojimo procesų ir metodų stebėsena;
            
         
               d)
            
            
               pirkėjų atsiliepimai apie stiklo duženų kokybę;
            
         
               e)
            
            
               pagal a–c punktus vykdytos stebėsenos rezultatų įrašų saugojimas;
            
         
               f)
            
            
               valdymo sistemos peržiūra ir tobulinimas;
            
         
               g)
            
            
               darbuotojų mokymas.
            
         3.   Valdymo sistemoje taip pat numatomi konkretūs kiekvieno kriterijaus stebėsenos reikalavimai, nustatyti I priede.
   4.   Europos Parlamento ir Tarybos reglamente (EB) Nr. 765/2008 (2) apibrėžta atitikties vertinimo įstaiga, gavusi akreditaciją pagal tą reglamentą, arba Europos Parlamento ir Tarybos reglamento (EB) Nr. 1221/2009 (3) 2 straipsnio 20 dalies b punkte apibrėžtas aplinkosaugos vertintojas, akredituotas arba gavęs leidimą pagal minėtą reglamentą, įvertina, ar valdymo sistema atitinka šio straipsnio reikalavimus. Vertinimas atliekamas kas trejus metus. Turinčiais pakankamai konkrečios patirties, kad galėtų atlikti šiame reglamente minimą vertinimą, laikomi tik tie vertintojai, kurių akreditacijos arba leidimo taikymo sritys pagal Europos Parlamento ir Tarybos reglamente (EB) Nr. 1893/2006 (4) nurodytus NACE kodus, yra tokios:
   
               —
            
            
               * NACE kodas 38 (Atliekų surinkimas, apdorojimas ir šalinimas; medžiagų naudojimas) arba
            
         
               —
            
            
               * NACE kodas 23.1 (Stiklo ir stiklo gaminių bei dirbinių gamyba).
            
         5.   Importuotojas reikalauja, kad jo tiekėjai įgyvendintų valdymo sistemą, kuri atitinka šio straipsnio 1, 2 ir 3 dalyse nustatytus reikalavimus ir kurią patikrino nepriklausomas išorės vertintojas.
   Tiekėjo valdymo sistemą tvirtina atitikties vertinimo įstaiga, kurią akreditavo akreditavimo įstaiga, Reglamento (EB) Nr. 765/2008 14 straipsnyje pripažintos įstaigos per tarpusavio vertinimą įvertinta kaip tinkama šiai veiklai; arba ją atitinkamai tvirtina aplinkosaugos vertintojas, kurį pagal Reglamentą (EB) Nr. 1221/2009 akreditavo arba kuriam suteikė leidimą akreditavimo arba licencijavimo įstaiga, kuri taip pat vertinama tarpusavio vertinime pagal minėto reglamento 31 straipsnį.
   Trečiosiose šalyse veiklą norintys vykdyti vertintojai turi gauti konkrečią akreditaciją arba leidimą pagal Reglamente (EB) Nr. 765/2008 arba Reglamente (EB) Nr. 1221/2009 kartu su Komisijos sprendimu 2011/832/ES (5) išdėstytas nuostatas.
   6.   Kompetentingoms institucijoms paprašius, gamintojas leidžia susipažinti su valdymo sistema.
   6 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. birželio 11 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 10 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 312, 2008 11 22, p. 3.
   
      (2)  OL L 218, 2008 8 13, p. 30.
   
      (3)  OL L 342, 2009 12 22, p. 1.
   
      (4)  OL L 393, 2006 12 30, p. 1.
   
      (5)  OL L 330, 2011 12 14, p. 25.
   
      I PRIEDAS
      
         Stiklo duženoms taikomi kriterijai
      
      
                  Kriterijai
               
               
                  Savikontrolės reikalavimai
               
            
                  
                     1 skirsnis.   Stiklo duženų, gautų atlikus naudojimo operacijas, kokybė
                  
               
            
                  
                              1.1.
                           
                           
                              Stiklo duženos atitinka pirkėjo specifikaciją, pramonės specifikaciją arba tiesioginio stiklo duženų naudojimo stiklo medžiagoms ar objektams gaminti jas perlydant stiklo gamybos įrenginiuose standartą.
                           
                        
               
                  Kiekvienos siuntos atitiktį atitinkamai specifikacijai patikrina kvalifikuoti darbuotojai.
               
            
                  
                              1.2.
                           
                           
                              Toliau nurodytas ne stiklo sudedamąsias dalis sudaro:
                              
                                          —
                                       
                                       
                                          juodieji metalai ≤ 50 ppm,
                                       
                                    
                                          —
                                       
                                       
                                          spalvotieji metalai ≤ 60 ppm,
                                       
                                    
                                          —
                                       
                                       
                                          ne metalo ir ne stiklo neorganinės medžiagos:
                                          
                                                      —
                                                   
                                                   
                                                      jei stiklo duženų dydis > 1mm, ≤ 100 ppm,
                                                   
                                                
                                                      —
                                                   
                                                   
                                                      jei stiklo duženų dydis ≤ 1 mm, ≤ 1 500 ppm,
                                                   
                                                
                                    
                                          —
                                       
                                       
                                          organinės medžiagos ≤ 2 000 ppm.
                                       
                                    Ne metalo ir ne stiklo neorganinių medžiagų pavyzdžiai: keramika, akmenukai, porcelianas, sitalas.
                              Organinių medžiagų pavyzdžiai: popierius, guma, plastikas, audiniai, mediena.
                           
                        
               
                  Kiekvieną siuntą apžiūri kvalifikuoti darbuotojai.
                  Tinkamais intervalais ir apžiūrint iš naujo, jei daroma reikšmingų darbo proceso pakeitimų, atliekama gravimetrinė tipinių stiklo duženų ėminių analizė ir nustatomas bendras ne stiklo sudedamųjų dalių kiekis. Sudėtyje esančios ne stiklo sudedamosios dalys analizuojamos pasveriant, prieš tai atskyrus medžiagas mechaniniu arba rankiniu būdu (kaip tinkama) ir jas atidžiai apžiūrėjus.
                  Tinkamas stebėsenos imant ėminius dažnumas nustatomas atsižvelgiant į šiuos veiksnius:
                  
                              —
                           
                           
                              numatomą kintamumo modelį (pavyzdžiui, remiantis istoriniais rezultatais),
                           
                        
                              —
                           
                           
                              būdingą riziką, kad stiklo atliekų, naudojimo operacijose ir toliau apdirbant panaudotų kaip žaliavos, kokybė gali kisti. Nenaudoto stiklo atliekas, kurių sudėtis gerai numanoma, stebėti tikriausiai pakanka rečiau. Stiklo atliekas iš įvairių atliekų surinkimo vietų stebėti gali reikėti dažniau,
                           
                        
                              —
                           
                           
                              stebėsenos metodui būdingą tikslumą,
                           
                        
                              —
                           
                           
                              ar ne stiklo sudedamųjų dalių kiekis artimas pirmiau nurodytoms riboms.
                           
                        Procesas, pagal kurį nustatomas stebėsenos dažnumas, turėtų būti pagrįstas dokumentais, būti valdymo sistemos dalis ir jį turėtų būti galima tirti atliekant auditą.
               
            
                  
                              1.3.
                           
                           
                              Stiklo duženos neturi jokių Direktyvos 2008/98/EB III priede išvardytų pavojingų savybių. Stiklo duženos atitinka Komisijos sprendime 2000/532/EB (1) nustatytas koncentracijos ribas ir neviršija Europos Parlamento ir Tarybos reglamento (EB) Nr. 850/2004 (2) IV priede nustatytų koncentracijos ribų.
                           
                        
               
                  Kiekvieną siuntą apžiūri kvalifikuoti darbuotojai. Jeigu per apžiūrą kyla įtarimų, kad siunta gali turėti pavojingų savybių, imamasi tinkamų tolesnių stebėsenos priemonių, tokių kaip ėminių ėmimas ir jų tyrimas.
                  Darbuotojai turi būti išėję mokymus apie galimai pavojingas savybes, susijusias su stiklo duženomis, ir apie medžiagų sudedamąsias dalis arba savybes, kurios padeda atpažinti pavojingas savybes.
                  Pavojingų medžiagų atpažinimo procedūra grindžiama dokumentais pagal valdymo sistemą.
               
            
                  
                     2 skirsnis.   Atliekos, naudojimo operacijose panaudotos kaip žaliavos
                  
               
            
                  
                              2.1.
                           
                           
                              Kaip žaliavas galima naudoti tik atliekas, gautas surinkus naudoti tinkamą stiklo tarą, plokščią stiklą arba bešvinius stalo reikmenis. Surinktose stiklo atliekose gali būti mažas atsitiktinis kitokių rūšių stiklo kiekis.
                           
                        
               
                  Visų gautų atliekų, kuriose yra stiklo, apžiūrą ir lydimųjų dokumentų priėmimo kontrolę atlieka kvalifikuoti darbuotojai, išmokyti atpažinti atliekas, kuriose yra stiklo ir kurios neatitinka šiame skirsnyje nustatytų kriterijų.
               
            
                  
                              2.2.
                           
                           
                              Kaip žaliavų negalima naudoti atliekų, kuriose yra stiklo, gautų iš kietųjų komunalinių atliekų arba sveikatos priežiūros sistemos atliekų.
                           
                        
            
                  
                              2.3.
                           
                           
                              Kaip žaliavos nenaudojamos pavojingos atliekos.
                           
                        
            
                  
                     3 skirsnis.   Apdorojimo procesai ir metodai
                  
               
            
                  
                              3.1.
                           
                           
                              Atliekos, kuriose yra stiklo, surenkamos, atskiriamos ir apdirbamos, o nuo tada visąlaik laikomos atskirai nuo visų kitų atliekų.
                           
                        
                              3.2.
                           
                           
                              Užbaigiami visi apdorojimo etapai, tokie kaip trupinimas, rūšiavimas, atskyrimas ar valymas, per kuriuos duženos parengiamos tiesiogiai naudoti stiklo medžiagoms ar objektams gaminti (jas perlydant).
                           
                        
               
                   
               
            
         (1)  OL L 226, 2000 9 6, p. 3.
      
         (2)  OL L 229, 2004 4 30, p. 1.
   
   
      II PRIEDAS
      
         4 straipsnio 1 dalyje nurodytas atitikties atliekų nebelaikymo atliekomis kriterijams pareiškimas
      
      
                  1.
               
               
                  Stiklo duženų gamintojas ir (arba) importuotojas:
                  Pavadinimas:
                  Adresas:
                  Asmuo ryšiams:
                  Telefonas:
                  Faksas:
                  E. paštas:
               
            
                  2.
               
               
                  
                              a)
                           
                           
                              Stiklo duženų kategorijos pavadinimas arba kodas pagal pramonės specifikaciją arba standartą:
                           
                        
                              b)
                           
                           
                              Pagrindinės pramonės specifikacijos arba standarto techninės nuostatos, įskaitant ne stiklo sudedamųjų dalių atitiktį atliekomis nebelaikomo gaminio kokybės reikalavimams, t. y. juodųjų metalų kiekis, spalvotųjų metalų kiekis, ne metalo ir (arba) ne stiklo neorganinių medžiagų ir organinių medžiagų kiekis:
                           
                        
            
                  3.
               
               
                  Stiklo duženų siunta atitinka 2 punkte nurodytą pramonės specifikaciją arba standartą.
               
            
                  4.
               
               
                  Siuntos kiekis kilogramais
               
            
                  5.
               
               
                  Stiklo duženų gamintojas taiko valdymo sistemą, atitinkančią Reglamento (ES) Nr. 1179/2012 reikalavimus, kurią patvirtino akredituota atitikties vertinimo įstaiga arba aplinkos vertintojas, arba, tais atvejais, kai atliekomis nebelaikomos stiklo duženos įvežamos į Sąjungos muitų teritoriją, nepriklausomas išorės vertintojas.
               
            
                  6.
               
               
                  Stiklo duženų siunta atitinka Reglamento (ES) Nr. 1179/2012 3 straipsnio 1–3 dalyse nurodytus kriterijus.
               
            
                  7.
               
               
                  Šios siuntos turinys skirtas tik tiesiogiai naudoti stiklo medžiagoms ar objektams gaminti jį perlydant.
               
            
                  8.
               
               
                  Stiklo duženų gamintojo ir (arba) importuotojo deklaracija.
                  Tvirtinu, kad, mano žiniomis, pirmiau pateikta informacija yra išsami ir tiksli.
                  Pavardė, vardas:
                  Data:
                  Parašas: